Document ID: 32007D0463

РЕШЕНИЕ НА КОМИСИЯТА
от 4 юли 2007 година
за изменение на Решение 2005/942/ЕО относно разрешаване на държавите-членки да вземат решения съгласно Директива 1999/105/ЕО на Съвета относно даваните гаранции по отношение на горския репродуктивен материал, произведен в трети страни
(нотифицирано под номер C(2007) 3173)
(2007/463/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 1999/105/ЕО на Съвета от 22 декември 1999 г. относно търговията с горски репродуктивен материал (1), и по-специално член 19, параграф 3 от нея,
като има предвид, че:
(1)
Решение 2005/942/ЕО на Комисията (2) упълномощава държавите-членки да вземат решения съгласно Директива 1999/105/ЕО на Съвета относно даваните гаранции по отношение на горски репродуктивен материал от определени видове, произведен в определени трети страни.
(2)
Обхватът на сегашния режим следва да бъде разширен така, че необходимите гаранции да бъдат предоставени.
(3)
Целесъобразно е Нова Зеландия да бъде причислена към третите страни, които имат разрешение за горски репродуктивен материал от категорията „от идентифициран източник“ за видовете Pinus radiata и тези видове да бъдат добавени по отношение на Съединените американски щати. Решение 2005/942/ЕО следва да бъде съответно изменено.
(4)
Мерките, предвидени с настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Приложението към Решение 2005/942/ЕО се изменя, както е посочено в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 4 юли 2007 година.

Labels: 3
5
6